Distrito ti Kamikawa (Teshio), Hokkaido
Ti Kamikawa (上川郡 (天塩国), Kamikawa-gun (Teshio no kuni)) ket ti maysa a distrito a mabirukan iti Subprepektura ti Kamikawa, Hokkaido, Hapon. Adda met maysa a distrito iti isu met laeng a nagan, ti Distrito ti Kamikawa (Ishikari), iti isu met laeng a subprepektura. Idi 1869, idi ti Hokkaido ket nabingbingay kadagiti 11 a probinsia ken kadagiti 86 a distrito, daytoy a Distrito ti Kamikawa ket naikabel babaen ti Probinsia ti Teshio. Ti nagan ket naala manipud iti lokasionna kadagiti taudan ti danum ti Karayan Teshio, bayat a ti sabali a Distrito ti Kamikawa ket nanaganan kadagiti taudan ti danum ti Karayan Ishikari. Adda pay maikatlo a distrito iti daytoy a nagan iti Hokkaido, kitaen ti Distrito ti Kamikawa (Tokachi).
Manipud idi 2004, ti distrito ket addaan iti nakarkulo a populasion iti 19,531 ken ti densidad ti populasion iti 11.21 a tattao tunggal maysa a km². Ti dagup a kalawa ket 1,742.85 km².
ilo_Latn ilo_Latn ilo_Latn